CELEX: 32007R0364
Language: sl
Date: 2007-03-30 00:00:00
Title: Uredba Komisije (ES) št. 364/2007 z dne 30. marca 2007 o določitvi najvišje pomoči za zgoščeno maslo za 28. posamični razpis v okviru stalnega javnega razpisa iz Uredbe (ES) št. 1898/2005

31.3.2007   
            
            
               SL
            
            
               Uradni list Evropske unije
            
            
               L 91/10
            
         
      UREDBA KOMISIJE (ES) št. 364/2007
   z dne 30. marca 2007
   o določitvi najvišje pomoči za zgoščeno maslo za 28. posamični razpis v okviru stalnega javnega razpisa iz Uredbe (ES) št. 1898/2005
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1), in zlasti člena 10 Uredbe,
   ob upoštevanju naslednjega:
   
               (1)
            
            
               V skladu s členom 47 Uredbe Komisije (ES) št. 1898/2005 z dne 9. novembra 2005 o določitvi podrobnih pravil za izvajanje Uredbe Sveta (ES) št. 1255/1999, kar zadeva ukrepe za prodajo smetane, masla in zgoščenega masla na trgu Skupnosti (2) intervencijske agencije izvedejo stalen razpis za dodelitev pomoči za zgoščeno maslo. Člen 54 navedene uredbe določa, se glede na prejete ponudbe na vsak posamičen razpis določi najvišji znesek pomoči za zgoščeno maslo z najmanjšo vsebnostjo maščob 96 %.
            
         
               (2)
            
            
               Varščina za končno uporabo iz člena 53(4) Uredbe (ES) št. 1898/2005 se položi, da se zagotovi prevzem zgoščenega masla v trgovini na drobno.
            
         
               (3)
            
            
               Glede na prejete ponudbe se določi najvišja pomoč v ustrezni višini in skladno s tem tudi varščina za končno uporabo.
            
         
               (4)
            
            
               Upravljalni odbor za mleko in mlečne proizvode ni podal svojega mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Za 28. posamični razpis v okviru stalnega razpisa, ki se izvede v skladu z Uredbo (ES) št. 1898/2005, znaša najvišji znesek pomoči za zgoščeno maslo z najmanjšo vsebnostjo maščob 96 %, kot je navedeno v členu 47(1) navedene uredbe, 12,00 EUR/100 kg.
   Varščina za končno uporabo iz člena 53(4) Uredbe (ES) št. 1898/2005 znaša 13 EUR/100 kg.
   Člen 2
   Ta uredba začne veljati 31. marca 2007.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. marca 2007
      
         
            Za Komisijo
         
         Jean-Luc DEMARTY
         
         
            Generalni direktor za kmetijstvo in razvoj podeželja
         
      
   
   
      (1)  UL L 160, 26.6.1999, str. 48. Uredba, kakor je bila nazadnje spremenjena z Uredbo (ES) št. 1913/2005 (UL L 307, 25.11.2005, str. 2).
   
      (2)  UL L 308, 25.11.2005, str. 1. Uredba, kakor je bila nazadnje spremenjena z Uredbo (ES) št. 2107/2005 (UL L 337, 22.12.2005, str. 20).